Ale

**Ale** ye un tipu de cerveza ellaborao con cebada maltiao usando'l procedimientu del formientu en caliente (de 15 a 25°C) con una cepa de llevadura de cerveza. La llevadura formienta rápidamente, ufriendo un tastu dulce, completu de cuerpu y afrutáu. Les más de les cerveces *ale* contienen llúpulu, qu'ayuda a conservar el productu dándo-y un sabor herbaceu y amargu qu'equilibra'l dulzor de la malta.

## Historia

El términu "ale" usábase nun principiu pa referise a la bebida ellaborao ensin llúpulu, al contrario que la "cerveza" *(beer)*.

Anguaño designa a una bebida fecho de cebada de tastu amargu formentao a temperatura ambiente. En dalgunos usos británicos, por embargu, úsase'l vocablu *ale* n'homenaxe a la so carauterística distintiva orixinal. Güei nun s'utiliza sacante en pallabres compuestes como nel casu de les *[[pale ale]]* o como nel de les *[[real ale]]*, un términu adoptáu n'oposición a les cerveces presurizaes desenrollaes poles cerveceríes industriales na década de 1960, y usaes pa les cerveces ensin pasteurizar formentaes en caliente y servíes dende'l barril, pero non la cerveza *[[stout]]* o *[[porter]]*.

Les cerveces ale vienen d'utilizar tradicionalmente axentes amargantes pa equilibrar el dulzor de la malta, actuando tamién como conservantes. D'acuerdu col métodu tradicional, les *ale* amárguense con gruit, una mestura de yerbes o especies fervida en mostiu enanes del formientu. Col tiempu, el llúpulu sustituiría al gruit como únicu axente amargante d'usu común.

Esta bebida yera, xunto col pan, una fonte importante de nutrición na época medieval. Particularmentem la llamada *cerveza llixero* o *cerveza de mesa* (small beer) yera altamente nutritivo y, anque contenía alcohol suficiente como p'actuar como un conservante, proporcionaba hidratación ensin efeutos intoxicantes. La *cerveza de mesa* consumiérase diariamente na Edá Media por cuasi tol mundu, incluyíos los neños, amestándo-y mayor cantidá d'alcohol con fines recreativos. El menor costu pa los propietarios xunto colos impuestos más baxos colos que se gravaba llevó a la venta de cerveza cola etiqueta *[[strong beer]]*, dilío en realidá en *small beer*. Na Edá Media, beber *ale* yera más seguro que beber agua corriente, anque entóncenes se desconocía la teoría macrobiana de la enfermedá, asina como les propiedaes esterilizantes de ferver l'agua. L'alcohol, el llúpulu y dalgunos otros ingredientes propios del guit utilizaos pa conservar la cerveza pudieron contribuyir a la so menor carga de patóxenos, en comparanza col agua. Sicasí, la cerveza inglés foi más seguro por mor de les hores d'ebullición requeríes na so producción en mayor midida que'l conteníu d'alcohol.

La industria cervecera medieval yera de caracter llocal, ocupada principalmene por muyeres. Les llames *brewsters* iguaben cerveza en casa tanto pal consumu domésticu como pa la so venta comercal. Ello suponía un ingresu suplementariu considerable pa les families. Asina y too, solo nun selectu grupu de casos -como nel de les vilbes- llográbase facer de la ellaboración de cerveza l'ingresu principal del llar.

La pallabra *ale* ye d'orixe inglés, n'inglés antigguu *alu* o *ealu*, pero *aloth*, *ealoth* en xenitivu y dativu. Piénsase que provién de la raíz proto-indoeuropea **alu-*, al traviés del proto-xermánicu **aluth-*. Que ta rellacionáu. Ello ta rellaciao col saxón antiguu *alo*, conocío en danés, noruegu, suecu, islandés y nórdicu antiguu como *öl/øl*, en búlgaru antiguu como *olu* (sidra), n'esloveniu como *ol*, en prusianu antiguu como *alu*, en lituanu como *alus* y en letón como *alus*.

## Variedaes
Existen bien d'estilos *ale*:

* Barley wine
* Burton ale
* Heather ale
* India Pale Ale (IPA)
* Light ale y Brown ale
* Mild ale
* Golden ale
* Old ale
* Pale ale
* Stock ales

## Ver tamién
* Stout
* Cask ale
* Beer style
* Lager
* Wheat beer

## Referencies

## Enllaces esternos